Document ID: /roh_data/filtered/fineweb-2-filterrobots_roh.jsonl.gz/27024

La primavaira dal 1799 han l'armada franzosa ed austriaca fatg guerra en Grischun. Suenter lur victoria han ils Franzos prendì 61 Grischuns sco ostagis. Quests exponents ed amis da la partida austriaca han els manà a Salins en Frantscha. In bun mais pli tard han ils Austriacs reconquistà il Grischun e deportà da lur vart 85 exponents da la partida franzosa. Ils amis da las ideas propagadas da la revoluziun franzosa – libertad, egualitad e fraternitad – ha il Austriacs internà a Puntina/Innsbruck. L'istoricher Adolf Collenberg accumpogna la prominenza politica e spirtala grischuna en ses exil.